SPARTA

Sparta se smjestila na jugu Peloponeskog poluotoka, u pokrajni Lakoniji.Osnovali su je Dorani, nakon što su pokorili Ahejce. Sparta se još naziva Lakedemon po imenu ahejskog grada Lakedemona koji se nekad nalazio na tom mjestu.

Stanovništvo Sparte se djelilo na 3 klase: Spartijati ili Spartanci, perijeci i heloti.

Spartijati – su se nazivali i Jednaki, imali su jednaka zakonska prava i bili su potomci dorskih osvajača. Živjeli su u gradu Sparti. Svaki spartijat je dobivao na uživanje zemlju (klaros) koju je nasljeđivao najstariji sin, dok su ostali sinovi bili neosigurani. Oni su imali povlašteni položaj u odnosu na perijeke i helote. Od ranog djetinjstva su se pripremali za vojničku službu, od 7.godine su se odvajali od roditelja i pripremali su se za vojničku službu.Odgoj je bio pod kontrolom države. S 20.g. prelaze u hoplite. U vojsci služe sve do 60.g.

Perijeci – slobodni građani lakedemonske države, bili su smatrani strancima, bavili su se trgovinom i obrtom.Plaćali su veliki porez državi, služili su u vojsci, ali nisu mogli postići rukovodeće vojne položaje. Nisu sudjelovali u političkom životu Sparte.

Heloti- najniža klasa, nisu imali nikakva prava, pokoreno stanovništvo

Ustroj Spartanskog polisa:

Spartanci su političko i državno uređenje Sparte pripisivali zakonodavcu Likurgu (8. st. pr.Kr.)

Danas se smatra da je Likurg bio izmišljena ličnost, tj. da je stvorena legenda o Likurgu da bi se na aristokratski poredak gledalo sa strahopoštovanjem.

Državne poslove u Sparti je vodilo vijeće staraca ili geruzija. Sastojalo se od 28 geronata i 2 kralja. Sparta je imala 2 kralja koji su neograničeno vladali u vrijeme rata (aristokratska monarhija). Članovi geiuzije bili su članovi koji su bili iznad 60.g. života i birala ih je Narodna skupština. Geruzija je donosila zakone i odredbe koje su provodili efori. U Sparti je bilo 5 efora, birani su na godinu dana. Sparta je imala i Narodnu skupštinu (apella), čija je moć bila ograničena.

ATENA:

Atenu su osnovali Jonjani na poluotoku Atici. Obala Atike je bila dobro razvedena, s dosta luka.Najvažnija je luka Pirej. Unutrašnjost Atike odlikuje se rudnim bogatstvima srebra, ali i zlata i otud potječe izvor bogatstva. Bavili su se obrtom i trgovinom . Položaj i uloga žene u atenskom društvu bio je ograničen na kućne obaveze i poslove. Žen aje bila podređena svojem ocu, a nakon udaje mužu. Nije mogla samostalno javno nastupati (npr. pred sudom). One su se brinule o kućnim poslovima i odgojom djece. Položaj žene je bio nesiguran, jer ju je muškarac mogao ostaviti ukoliko je bio nezadovoljan, stoga je bilo važno da sve poslove obavlja što je bolje znala i mogla. Robovi su imali status predmeta. Svaka atenska kuća imala je u prosjeku jednog roba. Robovi su uglavnom ratni zarobljenici. Kako nisu imali status čovjeka robovi su se kupovali, prodavali i iznajmljivali.

Položaj muškarca u atenskom društvu je bio puno bolji. Oni su uglavnom provodili vrijeme izvan kuće obavljajući razne dužnosti, družeći se s prijateljima i slično.

Tijekom 10. i 8. st. pr. Kr, izvršen je atički sinoikizam tj. ujedinjenje svih atičkih naselja u zajedničku državu, atenski polis. Do oko 7.st. pr. Kr. na čelu atene je bio kralj (bazilej), a glavni savjetodavni organ mu je bilo vijeće starijih atenjana – areopag. Stanovništvo se djelio na aristokraciju (eupatride), demos (puk) i robove.

Ukidanjem monarhije Atenom vladaju arhonti (9 arhonata). Birani su na godinu dana. Svaki arhont ima svoje područje djelovanja. Time je Atena prestali biti monarhija i postaje aristokratska republika.[[1]](#footnote-1) Narodna skupština ili eklezija (ulaze svi punopravni Atenjani). Utjecaj eklezije je bio malen.

Međutim, unatoč razvijenoj demokraciji za to vrijeme, atenska demokracija nije bila jednaka današnjem pojmu demokracije jer prava nisu imale žene, robovi te „običen“ narod (demos) nije mogao sudjelovati u vlasti.

1. Svaki je arhont nakon jednogodišnje službe ulazio u u areopag (vijeće nazvano po brežuljku na kojem je vijeće zasjedalo) [↑](#footnote-ref-1)